ПЪТЕВОДИТЕЛ ЗА ХОТЕЛИЕРИ И РЕСТОРАНТЬОРИ

Кои са стъпките, които трябва да бъдат следвани, за да бъде упражнявана туристическа дейност в места за настаняване и заведения за хранене и развлечения ?
Наш общ ангажимент е да повишим качеството на туристическия продукт в община Созопол!

1. Регистрация/ категоризация на обект
За регистриране (стаи и апартаменти за гости) и категоризиране на туристически обект се подава съответното заявление по образец с приложени следните документи:
· Документ за собственост;
· Копие от договор за наем или друг договор (когато лицето, което ще упражнява дейност не е собственик на имота)
· Изрично пълномощно, когато заявление-декларация се подава от пълномощник
· Документ за платена такса
за категоризиране са необходими и:
· Копие на документ, удостоверяващ въвеждането на обекта в експлоатация или друг документ удостоверяващ законността на обекта при спазване изискванията на ЗУТ.
· Копие на документи, удостоверяващи образованието или професионалната квалификация

2. Получаване на удостоверение
Удостоверението за регистрация/категоризация се получава лично от Туристически информационен център в Община Созопол. 
3. Регистрация в ЕСТИ (за места за настаняване)
След получаване на удостоверение за регистрация/категоризация лицата, извършващи дейност в обекта трябва да регистрират своя профил в Единната система за туристическа информация /ЕСТИ/. 
Линк: https://esti.tourism.government.bg/Login/Index?ReturnUrl=%2F 
4. Патентен данък или общо данъчно облагане 
Непосредствено преди започване на туристическа дейност, всички регистрирани и категоризирани обекти с 1 и 2 * (физически лица, ЕТ и нерегистрирани по ДДС фирми) подават патентна декларация по чл.61 от ЗМДТ, отдел „Местни данъци и такси“. Категоризираните с 3 и повече звезди подлежат на общо данъчно облагане /НАП/.
Годишният размер на патентния данък е съгласно Наредба за определяне размера на местните данъци на територията на община Созопол, като за местата за настаняване той е:
· град Созопол – 70 лв. за стая
· град Черноморец – 50 лв. за стая
· села на територията на община Созопол – 25 лв. за стая

За заведения за хранене и развлечения той се определя от вида, категорията и броя места за консумация.

5. Стартиране на дейност
Съгласно чл.11, ал.2 от Наредбата за Национален туристически регистър, лицата упражняващи дейност в места за настаняване със сезонен режим на работа, са длъжни в 14-дневен срок преди започване на дейност, да подадат формуляр до Кмета на Община Созопол по електронен път на e-mail адрес: tourism@sozopol.bg или в Център за административно и информационно обслужване (фронт-офис) при Общинска администрация.
6. Туристически данък
Плащането на задълженията за туристически данък се извършва до 15-то число на месеца на касата на МДТ Созопол и Кметство Черноморец, както и по банков път.
Декларация  за облагане с туристически данък се подава за всеки туристически обект - място за настаняване в срок до 31 януари на годината, следваща тази, за която се отнася.

Община Созопол осъществява регулярни проверки на регистрирани/категоризирани обекти, както и на некатегоризирани обекти, предоставящи туристически продукт, за да гарантира на туриста законността на продукта.
Община Созопол използва приходите от туристически данък за популяризиране на дестинацията, поддръжка и развитие на туристическата инфраструктура и съхраняване природните и социално-културните ресурси на местната среда за бъдещите поколения.
Нека заедно направим община Созопол още по-привлекателна дестинация!

Телефони за справки:
[bookmark: _GoBack]Отдел „Местни данъци и такси“ - 0550/ 25735, 0550/ 25734, 0550/ 25720, 0550/ 25778;
Отдел „Туризъм и стопански дейности“ – 0550/ 25715
